II. OHAJTÁSOK A" PHILOSOPHIÁRA NÉZVE HAZÁNKBAN. 97 
-A" bölcseség" barátja kiméri körét, leteszi alapját, előadja részeit, 
fölhozza elveit tudományának.  Állítást állításhoz, egyik részt a" másik- 
hoz, kisebb dolgot a nagyobbhoz , mindent úgy köt ő egymáshoz , hogy 
fogalmak , itéletek, okoskodások és a" kölcsönös kapcsolatban levő tu- 
dományok egymást kövessék és, úgy szólván, egymást szüljék. Az 
ész e" szerint mindig új alapot, a" szív mindegyre más táplalékot, az 
egész ember jótévőleg serkentő foglalatosságot lelvén a" philosophiában , 
mind inkább közelít vég czéljához. A" lélek e" szerint magát önmagával 
kibékítve, ismereteit egyesítve, "s viszonyait meghatározva szemlélvén, 
annak utján "s módján eljuthat az igazsághoz, erényhez és boldogsághoz. 
Philosophiánk" jelen állását röviden megismertetni, különbfélét 
egy két szóval érinteni, ohajtásimat a" philosophiára nézve kijelenteni 
czélom vala. A" magot elhinteni azért szoktuk, hogy idővel gyümöl- 
csözzék. — Talán itt az idő, hogy a magyar önállólag , nagy tárgyakról , 
jól magyarul, helyes renddel bölcselkedjék. 
BH. T- T. ÉVRE. ÍV. 2. 13 
